ცხენწყარი

ცხენწყარი  დოხასიათაფა სიგირძა  176 კმ ღანჩოშ ფართობი 2120 კმ²წყარიშ ხარჯი  90,4 მ³/წმ ოდუდე კავკაციონიაკათუ  რიონიქიანეფი საქორთუო 
ცხენწყარი (ქორთ. ცხენისწყალი) — წყარმალუ ბჟადალ საქორთუოს. ოდუდე უღუ შონეშ კავკაციონიშ ობჟათე კართეს, კონკა ფასისმთაშ ბჟადალშე, ზუღაშ დონეშე 2710 მეტრაშ სიმაღალას. აკათუ წყარმალუ რიონს მარძგვან განშე ოფუტე საჯავახოწკჷმა. სიგინძა რე 176 კმ, ღანჩოშ ფართობი — 2120 კვ.კმ. ცხენწყარიშ შქა დო ჟინი მალობა მეურს კავკაციონიშ ობჟათე კართეს, გიმენი მალობა — კოლხეთიშ რზენს. ირდუ თჷრიშ, ჭვემაშ, ჯიშთური დო დიხაშთუდონი წყარით. აფუნ-ზარხულს უჩქჷ წყარალა (გიმუურს წანმოწანური გუმნაულაშ 70 %), ზოთონჯის იხასიათებუ წყარიშ ჭიჭე მუდანობათ (10 %), დამორჩილს უჩქჷ წყარიშმოლაფა (20 %).

წყარალა გიმენ მალობას ფურთუთა-მელახის (ფურთუთა-მელახის) იჭყაფუ, ჟინ მალობას — პირელს (აპრილს). წყარალაშ მაქსიმუმი უჩქჷ მესი-კვირკვეს, მუში უკულით წყარიშ დონე ირკენს მარაშინათუთაშ ბოლოშა. ღანჩოშ გვალამ ნორთის წყარმორჩილობა 4-5 თუთას იგინძორებუ (გერგობათუთაშე მელახიშა). გიმენი მალობას ფშხირი რე ჭვემეფით დო თჷრიშ ნდღულაფათ გჷმოჭანაფილი წყარიშმოლაფეფი. წყარიშ ოშქარი ხარჯი მიშაკათაფუწკჷმა რე 90,4 მ³/წმ. ცხენწყარი რიონს ირ წანას უკათუანს 2,84 კმ³ წყარს. წყარიშ პიჯიშ მოჸინუა უჩქჷ ჟინ დო შქაშ მალობას. გიმენი მალობაშ ზოხო მუნაკვათეფს წყარიშ პიჯიშ მუნოჸინუა იგინძორებუ 5-6 დღას.

ცხენწყარიშ თარი ნადუეფი რე ზესხო, ხელედულა, ჯონოულა (მარძგვანშე), ღობიშური, ლეუშერისწყალი, ხოფური (კვარჩხანშე). ჟინ დო შქაშ მალობას გჷმირინუანა ჯალეფიშ დანჩურაფალო, ოქუმეფიშ (წისქვილეფიშ) ომუშებელო, ენერგეტიკაშო, გიმენ მალობას — ოწყარალო.

ცხენწყარიშ ნორთი გინოჸოთამილი რე წყარმალუ ლაჯანურშა ლაჯანურჰესიშ ომუშებელო, მუშ გეშათ ცაგერიშ მუნიციპალიტეტის კაშხალი რე ეგაფილი.

ცხენწყარს იდვალუაფუ ნოღა ცაგერი.

 ლიტერატურა 
 აფხაზავა ი., ქორთული სხუნუეფიშ ენციკლოპედია, ტ. 11, ხასჷლა 251, ქართი, 1987 წანა.

კატეგორია:საქორთუოშ წყარმალუეფი